**Street Fighter IV** on Capcomin kehittämä ja julkaisema japanilainen tappelupeli, joka ilmestyi vuonna 2008 kolikkopelinä ja vuonna 2009 sekä Windows-käyttöjärjestelmän PC-laitteille että PlayStation 3 - ja Xbox 360 -pelikonsoleille.*Street Fighter IV* oli maailmanlaajuinen myyntimenestys ja sai pelikriitikoilta positiivista palautetta.

Pelaaminen
----------

*Street Fighter IV*:n pelimekaniikaltaan samanlainen kuin sarjan edellisissä peleissä. 1UP.comin peliarvostelija Stephen Klecknerin mukaan pelissä on *Super Street Fighter II Turbon* pelattavuus *Street Fighter III 3rd Striken* uudistuksilla. Pelissä on *Street Fighter* -sarjalle tyypillinen kuuden painikkeen ohjaustekniikka, joista kolme painiketta on erivahvuisille potkuille ja kolme erivahvuisille lyönneille. Pad-ohjaimen tatin heiluttaminen tiettyyn suuntaan ja samanaikainen tietyn näppäimen painaminen käynnistää pelaajahahmolta erikoishyökkäyksen. Pelimekaniikkaa uudistettu erittäin voimakkailla Ultra Combo -hyökkäyksillä, joiden onnistuessa kamera irtaantuu perinteistä, sivuttaisesta kuvakulmasta ja esittää pelaajalle dynaamisen, elokuvamaisen animaatiopätkän.

Graafisesti *Street Fighter IV* on yhdistelmä eri tekniikoita. Pelaajahahmoilla on kolmiulotteiset hahmomallit, joiden kasvonpiirteet on animoitu vaihtumaan hahmoon kohdistuvista hyökkäyksistä. Pelin kentät on kuitenkin kuvattu sivultapäin kaksiulotteisesti, vaikka tiettyjen hyökkäysten aikana kamerakulma vaihtuu korostamaan liikkeiden dramaattisuutta. *Street Fighter IV*:n graafinen suunnittelu on tehty tyylitetyllä cel-shading-grafiikalla korostamaan pelin sarjakuvamaista, värikästä ilmettä. Pelin grafiikassa on myös visuaalisia erikoistehosteita, jotka ovat japanilaista kalligrafiaa muistuttavia, mustemaisia läiskiä ja suhkeita. Pelin arcade-pelimuodon anime-tyyliset välinäytökset loi Studio 4°C, joka myös animoi *Street Fighter IV Collector's Editionin* lisäominaisuuksiin kuuluneen, 65-minuuttisen elokuvan *Street Fighter IV: The Ties That Bind*.

### Super Street Fighter IV

*Super Street Fighter IV* on peliin vuonna 2010 julkaistu päivitysversio.

### Ultra Street Fighter IV

*Ultra Street Fighter IV* on peliin vuonna 2014 julkaistu päivitysversio.

Hahmot
------

*Street Fighter IV*:n hahmokaarti koostuu yhteensä 25:stä eri hahmosta. Pelissä esiintyvät *Street Fighterin* hahmoista Gen, Ken, Sagat ja Ryu. Kaikki *Street Fighter II*:n esittelemät hahmot (Balrog, Blanka, Chun-Li, Dhalsim, E. Honda, Guile, M. Bison, Vega ja Zangief) ovat mukana *Street Fighter IV*:ssä. *Super Street Fighter II*:sta paluun tekevät Akuma, Cammy ja Fei-Long. *Street Fighter II* -sarjan hahmokaartista puuttuvat vain Dee-Jay ja T. Hawk, joiden on kuitenkin vahvistettu palaavan *Super Street Fighter IV*:ssa. *Street Fighter Alpha* -sarjasta esiintyvät Dan, Rose ja Sakura. Pelissä esiintyy kuusi uutta hahmoa: muistinmenetyksestä kärsivä ranskalainen vapaaottelija Abel; yhdysvaltalainen CIA-agentti Crimson Viper; meksikolainen vapaapainija El Fuerte; yhdysvaltalainen ylipainoinen motoristi Rufus; Ryun ja Ken Mastersin *sensei* Gouken; ja pelin pääkonna, asevalmistaja S.I.N.:n pääjohtaja Seth. Goukenin hahmo esiteltiin jo *Street Fighter II: Ryu* -mangassa, mutta *Street Fighter IV* on hänen ensiesiintymisensä pelattavana hahmona. 

Pelin hahmoista Akuma, Cammy, Dan, Fei-Long, Gen, Gouken, Rose, Sakura ja Seth esiintyvät pelihahmoina vain konsoli- ja tietokoneversioissa. Akuma, Gouken ja loppuvastus Seth ovat salaisia hahmoja, joiden avaaminen vaatii pelaajalta tyypillistä vaativamman pelisuorituksen. Pelin anime-välinäytöksissä esiintyvät myös edellisten *Street Fighter* -pelien pelaajahahmoista Sagatin oppipoika Adon (*Street Fighter* ja *Street Fighter Alpha*), kuolleeksi julistettu Guilen paras ystävä Charlie (*Street Fighter Alpha*) sekä kiinalaiskaksoset Yun ja Yang (*Street Fighter III*). Sarjan vakituisista ei-pelaajahahmoista välinäytöksissä esiintyvät Ken Mastersin vaimo Eliza ja Cammy Whiten esimies eversti Keith Wolfman.

### Ääninäyttelijät

Kuvassa Makoto ja Ryu

| Hahmo | Ääninäyttelijä (japani) | Ääninäyttelijä (englanti) |
| --- | --- | --- |
| Ranska Abel | Kenji Takahashi | Jason Liebrecht |
| Japani Akuma (Gouki Japanissa) | Taketora | Dave Mallow |
| Yhdysvallat Balrog (M. Bison Japanissa) | Satoshi Tsurouka | Bob Carter |
| Brasilia Blanka | Yūji Ueda | Taliesin Jaffe |
| Yhdistynyt kuningaskunta Cammy | Miyuki Sawashiro | Caitlin Glass |
| Kiina Chun-Li | Fumiko Orakasa | Laura Bailey |
| Yhdysvallat Crimson Viper | Mie Sonozaki | Michelle Ruff |
| Hongkong Dan Hibiki | Toshiyuki Kusuda | Ted Sroka |
| Intia Dhalsim | Daisuke Egawa | Christopher Bevins |
| Hongkong Gen | Youhei Tadano | Michael Sorich |
| Japani Gouken | Tōru Ōkawa | Rod Clarke |
| Yhdysvallat Guile | Hiroki Yasumoto | Travis Willingham |
| Hongkong Fei-Long | Yūichi Nakamura | Matthew Mercer |
| Meksiko El Fuerte | Daisuke Ono | J. B. Blanc |
| Japani E. Honda | Yoshikazu Nagano | Joe DiMucci |
| Yhdysvallat Ken Masters | Yūji Kishi | Reuben Langdon |
| ? M. Bison (Vega Japanissa) | Norio Wakamoto | Gerald C. Rivers |
| Thaimaa Sagat | Daisuke Endou | Isaac C. Singleton Jr. |
| Japani Sakura Kasugano | Misato Fukuen | Brittney Harvey |
| Italia Rose | Akeno Watanabe | Gina Grad |
| Yhdysvallat Rufus | Wataru Hatano | Chris Kent |
| Japani Ryu | Hiroki Takahashi | Kyle Hebert |
| ? Seth | Akio Ōtsuka | Michael McConnohie |
| Espanja Vega (Balrog Japanissa) | Junichi Suwabe | Doug Erholtz |
| Venäjä Zangief | Kenta Miyake | Anthony Landor |

Vastaanotto
-----------

*Street Fighter IV* oli arvostelumenestys: Metacriticin mukaan Playstation 3 -versio sai keskimäärin 94 pistettä ja Xbox 360 -versio 93 pistettä. Eurogamer, 1UP.com ja *X-Play* antoivat pelillä korkeimman mahdollisimman arvosanan. IGN:n arvostelussa kehuttiin pelimekaniikan syvällisyyttä ja tyyliteltyä grafiikkaa, mutta pelin anime-välinäytöksiä kritisoitiin heikkolaatuisesta animoinnista. Pelin loppuvastuksen Sethin vaikeustaso kuitenkin kirvoitti negatiivisia kommentteja: VideoGamer.comin arvostelussa hahmoa kutsuttiin "halpamaiseksi" ja Eurogamerin arvostelun mukaan hahmo on liian haastava vastus jopa helpoimmalla vaikeustasolla. 

Capcomin mukaan konsoliversion ensimmäinen Japaniin varattu 86 000 kappaleen erä myytiin ensimmäisen vuorokauden aikana loppuun. Yhden viikon sisällä *Street Fighter IV*:n Pohjois-Amerikan julkaisusta peliä oli myyty kaksi miljoonaa kappaletta. 31. maaliskuuta 2009 mennessä peliä oli myyty maailmanlaajuisesti yhteensä 2,5 miljoonaa kappaletta.

Lähteet
-------

1. ↑  Stephen Kleckner: *Street Fighter IV*  21.2.2008. 1UP.com.  Arkistoitu 26.5.2012. Viitattu 11.10.2009. (englanniksi)
2. ↑  Super Street Fighter IV Confirmed, Is Standalone Title Kotaku. Viitattu 12.3.2017.
3. ↑  Ultra Street Fighter 4 announced, enters ring in early 2014 Engadget. Viitattu 12.3.2017.
4. ↑  Metacriticin keskiarvo Metacritic.  Arkistoitu 15.4.2012. Viitattu 10.10.2007.
5. ↑  Metacriticin keskiarvo Metacritic.  Arkistoitu 18.2.2012. Viitattu 10.10.2007.
6. ↑  James Mielke: *Street Fighter IV* Review  17.2.2009. 1UP.com.  Arkistoitu 6.11.2012. Viitattu 10.10.2009. (englanniksi)
7. ↑  Simon Parkin: *Street Fighter IV* Review  16.2.2009. Eurogamer. Viitattu 10.10.2009. (englanniksi)
8. ↑  Dan Chiappini: *Street Fighter IV* Review  18.2.2009. GameSpot. Viitattu 10.10.2009. (englanniksi)[vanhentunut linkki]
9. ↑  *Street Fighter IV* GameTrailers. Viitattu 10.10.2009. (englanniksi)[vanhentunut linkki]
10. ↑  Ryan Clements: *Street Fighter IV* Review  12.2.2009. IGN. Viitattu 10.10.2009. (englanniksi)
11. ↑  Petri Heikkinen: *Street Fighter IV* Pelit.fi. Viitattu 10.10.2009. [vanhentunut linkki]
12. ↑  Tuomas Puha & Simon Elo: *Street Fighter IV* -arvostelu Pelaajalehti.com. Viitattu 10.10.2009.
13. ↑  *Street Fighter IV* G4tv.com.  Arkistoitu 17.4.2017. Viitattu 10.10.2009. (englanniksi)
14. ↑  Nick Breckon: Capcom Updates Lifetime Software Sales Figures; *Resident Evil 5*, *Street Fighter IV* Stats Revealed  8.3.2009. ShackNews. Viitattu 10.10.2009. (englanniksi)

Aiheesta muualla
----------------

* *Street Fighter IV* MobyGamesissa (englanniksi)
* *Super Street Fighter IV* MobyGamesissa (englanniksi)
* *Ultra Street Fighter IV* MobyGamesissa (englanniksi)
* Virallinen japaninkielinen sivusto (Arkistoitu – Internet Archive) (japaniksi)
* Virallinen englanninkielinen sivusto (englanniksi)

Street Fighter

|  |  |
| --- | --- |
| Videopelit | 
* *Street Fighter*
* *Street Fighter II*
	+ *Super Street Fighter II*
	+ *Super Street Fighter II Turbo*
	+ *Turbo HD Remix*
* *Street Fighter Alpha*
	+ *Alpha 2*
	+ *Alpha 3*
* *Street Fighter III*
* *Street Fighter IV*
	+ *Super Street Fighter IV*
	+ *Ultra Street Fighter IV*
* *Street Fighter V*
* *Street Fighter 6*

 |
| Spin-off-pelit | 
* *Street Fighter 2010*
* *Street Fighter: The Movie*
* *Street Fighter EX*
	+ *EX2*
	+ *EX3*
* *Super Puzzle Fighter II Turbo*
* *Super Gem Fighter Mini Mix*
* *Street Fighter Online: Mouse Generation*

 |
| Muut pelit | 
* *X-Men vs. Street Fighter*
* *Marvel Super Heroes vs. Street Fighter*
* *Street Fighter X Tekken*
* *Tekken X Street Fighter*

 |
| Hahmot | 
* Akuma
* Balrog
* Blanka
* Cammy
* Chun-Li
* Dan
* Dhalsim
* E. Honda
* Fei-Long
* Guile
* Ken
* M. Bison
* Ryu
* Sagat
* Sakura
* T. Hawk
* Vega
* Zangief

 |
| Elokuvat | 
* *Street Fighter* (1994)
* *Street Fighter: The Legend of Chun-Li* (2009)

 |
| Animaatioelokuvat | 
* *Street Fighter II: The Animated Movie* (1994)
* *Street Fighter Alpha: The Animation* (1999)
* *Street Fighter Alpha: Generations* (2005)
* *Street Fighter IV: The Ties That Bind* (2009)

 |
| Televisiosarjat | 
* *Street Fighter II V* (1995)
* *Street Fighter* (1995–1997)
* *Street Fighter: Assassin's Fist* (2014)

 |
| Sarjakuvat | 
* *Street Fighter II: Ryu*
* *Street Fighter: Sakura Ganburu!*

 |